**Байланыш кызматтарын көрсөтүү жөнүндө КЕЛИШИМ**

|  |  |  |  |  |
| --- | --- | --- | --- | --- |
| ***(келишимдин түзүлгөн жери)*** | **2**  **0** | | **-ж.** | |
| ***Жеке эсеп №*** |  | |  | |
|  | | |  | |  |

***Тейлөө формасы***

***Жашырын сөз­­­­­­­­­­­­­­­­­­­­­­­­­­­­­­­­­­­­­­ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**“Альфа Телеком” ЖАК,** мындан ары **“Оператор”** деп аталуучу, 20\_\_ -жылдын “\_\_”\_\_\_\_\_\_\_\_ №\_\_\_\_\_\_\_ Ишеним катынын негизинде иш алып барган ыйгарым укуктуу өкүлү\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ аркылуу бир тараптан, жана \_\_\_\_\_\_\_\_\_\_\_\_\_\_\_\_\_негизинде иш алып барган

мындан ары “Кардар” деп аталуучу\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ экинчи тараптан, биргелешип “Тараптар” деп аталуу менен төмөнкүлөр жөнүндө ушул Келишимди түзүштү:

**1. Келишимдин предмети жана жалпы шарттары**

1.1. Келишимде колдонулуучу терминдердин түшүндүрмөлөрү:

«Кардар» – аны менен Келишим түзүлгөн, бул максаттар үчүн бир жана андан ашык абоненттик номер, ал эми тейлөөнүн корпоративдик формасында бештен кем болбогон абоненттик номер бөлүнүп берилген жеке же юридикалык жак;

Корпоративдик формада Кардарды тейлөө Корпоративдик жана VIP- кардарлар менен иш алып баруу бөлүмүндө, ал эми жеке формада болсо Компаниянын Сатуу жана тейлөө борборунда жана фирмалык салондорунда ишке ашырылат. Келишимдин 2.2.6-пунктун кошпогондо, тейлөө формасы тараптардын макулдугу менен аныкталат;

«Абонент» – ушул Келишим боюнча Кардарга өткөрүлүп берилген абоненттик номер жана SIM-карта аркылуу байланыш кызматтарынан пайдаланган жеке жак. «Байланыш кызматтары» − Операторго берилген лицензиянын талаптарына шайкеш Кардарга көрсөтүлүүчү көчмө радиотелефон байланыш кызматтары, телематикалык кызматтар, маалымат берүү тармактарындагы кызматтар жана башка кызматтар; «Негизги кызматтар» −тандап алган тарифтик планынын алкагында Кардарга көрсөтүлүүчү кызматтар;«Кошумча кызматтар»−технологиялык жактан уюлдук байланыш менен тыгыз байланыштуу болгон (мындан ары байланыш кызматтары) жана алардын керектөө баалуулугун жогорулатууга багытталган Оператор же үчүнчү жактар тарабынан көрсөтүлүүчү кызматтар; “Тарифтик опциялар” − Кардардын тарифтик планына карата милдеттүү болбогон, тарифтин белгиленген чоңдугун белгилеген, кошуунун өзүнчө наркына жана абоненттик акыга ээ болгон, көлөмдү чектөөсүз же белгиленген кызмат көрсөтүүлөрдүн алкагында пайдаланылган кызмат көрсөтүүлөр; “Терминалдык жабдуу” – мобилдик аппарат.

«Жеке маалыматтар» – Кардар, Абонент тууралуу маалымат, өз ичине төмөнкүлөрдү камтыйт: аты-жөнү; туулган датасы, жашаган жеринин жана электрондук почтасынын даректери, өздүгүн тастыктаган документ тууралуу маалымат; байланыш кызматтары үчүн оператор менен жүргүзүлгөн эсептешүүлөр тууралуу маалымат.

1.2. Оператор кызмат көрсөтөт, ал эми Кардар байланыш кызматтарын кабыл алат жана алар үчүн төлөм жүргүзөт.

1.3. Байланыш кызматтарын көрсөтүүнүн шарттары, наркы жана тизмеси Оператор тарабынан тарифтик планда, тарифтик опциялардын жана [www.megacom.kg](http://www.megacom.kg) расмий сайтында көрсөтүлгөн кошумча кызматтардын шарттарында (корпоративдик абоненттер үчүн административдик кызматтардын тизмеси) аныкталат.

1.4. Байланыш кызматтары тууралуу маалымат Оператор же үчүнчү жактар тарабынан Оператордун же үчүнчү жактардын веб-сайттарында жана массалык маалымат каражаттарында же аталган кызматтар тууралуу жарнамалык материалдарда жалпы жарыя-сунуш катары жайгаштырылат жана Оператордун кеңсесинде/сатуу жана тейлөө борборлорунда берилет.

1.5. Кардардын жазуу жүзүндөгү арызынын негизинде же белгиленген номерди терүү аркылуу тапшырык кылынган кызматтардан пайдалануусу, Кардардын байланыш кызматтарынын тарифтерине жана байланыш кызматтарын көрсөтүүнүн шарттарына, аталган кызматтардан пайдаланууга жана пайдалангандыгы үчүн тиешелүү төлөм жүргүзүүгө макул экендигин билдирет.

1.6. Оператордун автоматташтырылган эсептешүү системасында Кардарга жеке эсеп ыйгарылат. Ушул Келишимдин аракеттенүү мөөнөтүндө Кардарга бир нече жеке эсеп ачылышы мүмкүн.

**2. Оператордун укуктары, милдеттери жана жоопкерчилиги**

**2.1. Кардарга карата Оператор төмөндөгүлөргө милдеттүү:**

2.1.1. убактылуу колдонуу үчүн Кардарга абоненттик номерлерди берүүгө;

2.1.2. Кардар тарабынан Оператордун түйүнүнүн чегинде берилген телефон сүйлөшүүлөрдүн жана билдирүүлөрдүн купуялуулугун сактоого, ошондой эле жеке мүнөздөгү маалыматтарды жана Кардардан же Кыргыз Республикасынын колдонуудагы мыйзамдарына ылайык укуктуу болгон жактан тышкаркы башка адамдарга көрсөтүлгөн кызматтар туурасындагы маалыматтарды ачыкка чыгарбоого;

2.1.3. Кардардын талабы боюнча Оператор тарабынан көрсөтүлүп жаткан Кызматтар тууралуу анык маалыматтарды берүүгө;

2.1.4. кызматтардын көлөмүнө жана тизмесине киргизилген өзгөртүүлөр же башка аракеттер боюнча Кардардын жазуу жүзүндөгү кайрылуулары кат жүзүндөгү жоопту же техникалык аткаруу үчүн кошумча убакытты талап кылбаса, Кардардын кайрылууларын бир жумуш күнүнөн беш жумуш күнүнө чейин аткарууга.

**2.2. Оператор төмөндөгүлөргө укуктуу:**

2.2.1. айрым учурларда, техникалык себептерден улам, Кардар өчүрүү чегине жеткен учурда Кардарга кызмат көрсөтүүнү токтотпоого; тиркемелердин чалуулардын, билдирүүлөрдүн багытын бузуу фактылары Оператор тарабынан аныкталганда Оператордун байланыш тармактарында интернет-тиркемелердин (интернет-тиркемелерге жеткини) ишин бөгөттөөгө, Кыргыз Республикасынын мыйзамдарында белгиленген учурларда кызмат көрсөтүүнү токтотууга жана/же чектөөгө;

2.2.2.кызматтар тизмегин өзгөртүү, арыздануу жана маалымат алуу максатында Кардардын/ Абоненттин Операторго кайрылууларын жаздырууга;

2.2.3. цензуралык эмес лексиканы же адистердин дарегине одоно сөздөрдү колдонгон учурда Кардарга/Абонентке Оператордун маалымат-билүү кызматына чалууга чектөө коюуга.

2.2.4. ушул Келишимдин, тарифтик пландардын жана тарифтик опциялардын шарттарын кошумчалоого/өзгөртүүгө, акы төлөнүүчү айрым кызматтарды көрсөтүүнү бир тараптуу токтотууга, жазуу жүзүндө билдирүү жөнөтүү аркылуу, жалпыга маалымдоо каражаттары, же Операторун расмий сайты, же болбосо SMS-билдирүүлөрдү жөнөтүү, же башка ыкмалар аркылуу тиешелүү өзгөрүүлөр ишке киргизилгенге чейинки 10 календардык күнгө чейин Кардарга бул тууралуу билдирүүгө. Эгерде өзгөртүүлөр күчүнө киргенден кийин Кардар байланыш кызматтарынан пайдаланууну уланта берсе, өзгөртүүлөр Кардар тарабынан кабыл алынган болуп саналат.

2.2.5. тандап алган тарифтик планын колдонуу менен Абонент башка Абоненттерге, Операторго жана/же үчүнчү жактарга материалдык зыян/залал келтирген учурда, байланыш кызматтарын көрсөтүүнү токтотуп же Кардардын тарифтик планын Оператордун каалоосуна жараша башка тарифтик планга алмаштырып берүүгө;

2.2.6. өз каалоосуна жараша атайын шарттарды колдонууну токтотууга чейин 10 жумушчу күн мурда Кардарга жазуу жүзүндө маалымдагандан кийин атайын жеңилдетилген шарттарда (акциялар, арзандатуулар ж.б.) көрсөтүлүүчү кызматтарды көрсөтүүнү токтотууга жана тарифтик пландын шарттарына ылайык кызматтардын стандарттык тарифтөөсүн колдонууга.

2.2.7. тейлөөнүн корпоративдик формасында абоненттик номерлердин белгиленген саны Кардар тарабынан азайганда өзгөртүүлөр киргизилгенге чейин 10календардык күн мурда билдирүү жөнөтүп Кардарды тейлөө формасын корпоративдик тейлөө формасынан жеке тейлөө формасына алмаштырууга. Тейлөө формасын алмаштырган учурда Кардар тиешелүү тейлөө формасы үчүн каралган башка тарифтик планды тандоого милдеттүү. Белгиленген мөөнөттүн ичинде Кардар башка тарифтик планды тандабаса, Оператор өз каалоосуна жараша тарифтик планды кошот.

**2.3. Оператор төмөндөгүлөр үчүн жооптуу:**

2.3.1. ушул Келишимдин шарттарын тиешелүү деңгээлде аткарбагандыгы үчүн;

2.3.2. байланыш кызматтарын көрсөтүүдөгү келишимдин олуттуу (кыйла) бузуунун натыйжасында пайда болгон Оператордун жоопкерчилиги Оператордун күнөөсү аныкталган учурда пайда болот жана кызматтар көрсөтүлбөгөн убакытка жараша айлык абоненттик төлөмдүн же башка милдеттүү түрдөгү айлык төлөмдүн суммасынан ашпоосу керек. Кардарга кызмат көрсөтүлбөй калган факты кагаз жүзүндө тастыкталган болушу керек.

**2.4. Оператор төмөндөгүлөр үчүн жоопкерчилик тартпайт:**

2.4.1. эгерде Оператор билдирүүлөрдүн автору болуп саналбаса, Оператордун түйүнү аркылуу берилген телефон сүйлөшүүлөрдүн жана билдирүүлөрдүн мазмуну үчүн, жана ошондой эле ушул билдирүүлөр аркылуу Кардарга келтирилген зыяндар үчүн;

2.4.2. Оператордун түйүнү аркылуу үчүнчү жак тарабынан көрсөтүлгөн кызматтар жана/же бул кызматтардын наркын төлөө үчүн;

2.4.3. Кардардын жашырын сөзүнүн, жеке эсебинин жана башка реквизиттеринин Оператор менен техникалык жана башка өз ара мамилелерде үчүнчү жактар тарабынан уруксатсыз пайдаланылгандыгы үчүн;

2.4.4. Оператордун байланыш түйүнүндө пландагы/авариялык жумуштарды жүргүзүү учурунда, жана да форс-мажордук жана Оператордон көз карандысыз болгон башка абалдарда Кардар тарабынан кызматтарды жарым-жартылай пайдалануудан же пайдаланууга мүмкүн эмес болгондугунан келип чыккан чыгымдар жана башка жагдайлар үчүн;

2.4.5. абонент-кабыл алуучунун түзмөгү (мобилдик аппараты) активдештирилбеген болсо, Оператордун тейлөө аймагынан тышкары болсо же түзмөк мындай билдирүүнү кабыл алууга жөндөмсүз болсо, SMS-билдирүүлөрдүн жеткирилбей калгандыгы үчүн.

**3. Кардардын укуктары, милдеттери жана жоопкерчиликтери**

**3.1. Кардар милдеттүү:**

3.1.1. Келишим түзүү үчүн Операторго анык маалыматтарды берүүгө;

3.1.2. Келишимде көрсөтүлгөн убакыттын ичинде жана/ же тандалган тарифтик пландын шарттарына ылайык Оператордун кызматтары үчүн өз убагында төлөм жүргүзүп турууга;

3.1.3. өзү тууралуу Келишимде көрсөтүлгөн маалыматтар өзгөргөн учурда, 10 жумуш күнүнүн ичинде жазуу жүзүндөгү билдирүү жөнөтүү аркылуу жаңы маалыматтарды Операторго берүүгө;

3.1.4. байланыш кызматтарынан колдонууда Кыргыз Республикасынын мыйзамдарынын талаптарына шайкеш келген мобилдик жабдууну колдонууга, жана да абоненттердин аталган эрежелерди сактоосун камсыз кылууга;

3.1.5. колдонуу үчүн Кардар тарабынан SIM-карта алган Абоненттин аты-жөнүн, абоненттик номерин жана SIM-картанын номерин камтыган маалымат базасын топтоо жана Абонент тууралуу маалыматтарды (аты-жөнү, абоненттик номери жана SIM-картанын номери) 10 календардык күндүн ичинде жазуу жүзүндө билдирүү жөнөтүү аркылуу Операторго берүү;

3.1.6. Оператордун жазуу жүзүндөгү макулдугусуз байланыш кызматтарын түрдүү утуш оюндарын, добуш берүү, конкурстарды, викториналарды, жарнамаларды, сурамжылоолорду өткөрүү максатында жана билдирүүлөрдү массалык түрдө жөнөтүү, катталган байланыш тармагына жана интернет-телефонияга жетки алуу үчүн шлюздарды орнотуу сыяктуу, жана да чалуулардын багытын же телефондук туташуулардын эрежесин өзгөртүүгө багытталган жана байланыш түзмөктөрүнө жана жабдууларына зыян келтире турган, Келишимде каралбаган иш-аракеттерди ишке ашыруу үчүн колдонбоого;

3.1.7. SIM-картаны укуксуз же кылмыштуу жол менен пайдалануунун алдын алуу боюнча бардык чараларды көрүүгө жана SIM-картадагы идентификациялык техникалык маалыматтарды көчүрүп алуу жана колдонуудан чыккан SIM-карталарды активдештирүү аракеттерин көрбөөгө. Мындан тышкары, өз мобилдик түзмөгүнө тиешелүү программалык камсыздоону, анын ичинде вируска каршы программаларды орнотуу менен, мобилдик түзмөккө программалык камсыздоого жана операциялык системаларга зыян келтире турган вирустардан жана программалардан коргоо чараларын көрүүгө;

3.1.8. Операторго же үчүнчү жактарга зыян алып келүүчү мыйзамсыз иш-аракеттер үчүн байланыш кызматтарын колдонбоого;

3.1.9. Кардар/Абонент мобилдик (терминалдык) жабдууну же SIM-картаны жоготуп алган, уурдатып жиберген же башка өлкөлөргө кеткен учурларда бул тууралуу Операторго абоненттик номерди тейлөөнү токтотуу жөнүндө кат жүзүндөгү арыз аркылуу же оозеки билдирүүгө милдеттүү. Жашырын сөздү айткандан кийин Оператор 24 сааттын ичинде SIM-картанын иштөөсүнө бөгөт коет. Мында Оператор тиешелүү арызды/кайрылууну алганга чейин кызматтарды көрсөтүү боюнча бардык чыгымдарды Кардар өз мойнуна алат; Кардардын жазуу жүзүндөгү арызынын негизинде Оператор SIM-картаны кайрадан калыбына келтирет.

3.1.10. Ушул Келишимдин алкагында колдонуу үчүн алган абоненттик номерлерди ак ниет пайдаланууга, ошону менен катар эле SIM-карталарды калыбына келтирүүдө аларды чыныгы колдонуучусуна берүүгө;

3.1.11. Ушул Келишимдин алкагында колдонуу үчүн бөлүнүп берилген абоненттик номерлерди байланыш кызматтары үчүн гана пайдаланууга жана абоненттик номерлерди Кыргыз Республикасынын мыйзамдарын бузуу менен, анын катарында банктык операцияларга мүнөздүү операцияларды аткаруу үчүн пайдаланбоого;

**3.2. Кардардын укуктары:**

3.2.1. Оператор кызмат көрсөтүүдөн баш тарткан жана Келишимде белгиленген милдеттерди талапка ылайык аткарбаган учурларда 3 айдын ичинде негиздүү доо талаптарын кое алат. Байланыштын сапатына байланыштуу келип чыккан доо талаптар ошол замат билдирилүүсү керек. Доо талаптарды карап чыгуу мөөнөтү −30 календардык күнгө чейин. Кызматтарды көрсөтүү үчүн же алардын төлөмү үчүн Оператор тарабынан үчүнчү жактар тартылган учурда доо талапты карап чыгуу мөөнөтү узартылат. Келтирилген чыгымды калыбына келтирүүгө байланыштуу келип чыккан доо арыздарга келтирилген чыгым тууралуу толук маалымат жана келтирилген чыгымдын өлчөмү так көрсөтүлгөн документ тиркелиши керек;

3.2.2. кошулган байланыш кызматтарынын (тарифтик план, тарифтик опциялар, кошумча кызматтар) көлөмүн же тизмегин төмөндөгүдөй жолдор менен өзгөртө алат:

А) кошулган кызматтардын тизмегин жана көлөмүн өзгөртүү зарыл болгон абоненттик номер колдонулуп жаткан мобилдик түзмөктө тиешелүү буйрууларды терүү аркылуу;

Б) Оператордун дарегине арыз жолдоо менен:

**-** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ номеринен факс аркылуу же почта аркылуу кагаз жүзүндө (жазуу) тапшырык кат жөнөтүү менен;

-Кардардын \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ электрондук дарегинен электрондук формада (Кардардын же ыйгарым укуктуу адамынын колу коюлган арыздын сканерленген көчүрмөсү) .

Арызда Кардар же анын ыйгарым укуктуу адамы колдонуудагы тарифтик планды өзгөртүү жана/же колдонулуп жаткан кызматтардын топтомун/тизмегин өзгөртүү же кошуу, Кардардын жеке эсебинин жана колдонулуп жаткан кызматтардын топтомун/тизмегин өзгөртүү же кошуу талап кылынган абоненттик номерин өзгөртүү өтүнүчүн көрсөтүшү керек.

Оператор карап чыгууга жогоруда көрсөтүлгөн факс номеринен же электрондук даректен жана Кардар же анын ыйгарым укуктуу адамы тарабынан жөнөтүлгөн арыздарды гана кабыл алат.

Кардар жогоруда көрсөтүлгөн даректерден жөнөтүлгөн документтердин сканерленген көчүрмөлөрү тиркелген бардык билдирүүлөрдүн Кардардын уруксаты менен келгендигин жана анын эркин билдире тургандыгын тастыктайт. Кардар жогоруда көрсөтүлгөн электрондук даректин жана факстын коопсуздугун камсыздоо боюнча бардык иш-аракеттерди өз алдынча аткарат.

Эгерде ушул Келишимде электрондук дарек жана/же факс көрсөтүлбөсө, Кардар Операторго кагаз формасындагы кайрылуунун түпнускасын жөнөтүү жолу менен кошулган байланыш кызматтарынын тизмегин жана көлөмүн (анын ичинде тарифтик план, тарифтик опциялар, кошумча кызматтар) өзгөртүүгө укуктуу.

3.2.3. жазуу жүзүндөгү арыз жана Оператор тарабынан белгиленген башка жолдор менен тармак ичинде жайылтылып жаткан жарнамаларды алуудан баш тарта алат. Оператор жана анын кызматтары тууралуу маалыматтар жарнамага кирбейт. Келишимге кол коюу менен жарнамаларды алып турууга макулдугун билдирет;

3.2.4. жазуу жүзүндө арыз берүү менен абоненттик номерин башка бош номерге алмаштырып жана/же кошумча абоненттик номерлерди ала алат.

**3.3. Кардар төмөндөгүлөр үчүн жооптуу:**

3.3.1. Кардар мобилдик жабдууну туура эмес пайдалангандыгы, Кыргыз Республикасынын колдонуудагы мыйзамдарына шайкеш келбеген, тастыкталбаган, өндүрүүчү жана Оператор тарабынан макулдашылбаган мобилдик (терминалдык) жабдууну пайдалангандыгы үчүн жана ага Оператордун түйүнүнүн жана башка электр байланыш түйүндөрүнүн иш жөндөмдүүлүгүн бузууга таасирин тийгизген башка жабдууларды кошкондугу үчүн;

3.3.2. ушул Келишимдин шарттарын талапка ылайык аткарбагандыгы үчүн;

3.3.3. мобилдик (терминалдык) жабдуудан жана Кардардын/Абоненттин SIM-картасынан, ошондой эле Интернет кызматтары аркылуу аралыктагы жеткинин жардамы менен жөнөтүлгөн Оператордун жана үчүнчү жактардын даректерине келген бардык кайрылуулар үчүн;

3.3.4. Кыргыз Республикасынын мыйзамдарында каралган башка шарттарда.

3.4. Кардар төмөндөгүлөргө макул:

3.4.1. үчүнчү жактар тарабынан көрсөтүлүүчү байланыш кызматтарын колдонууга жетки берүүгө (анын ичинде контент-кызматтар жана роуминг кызматтары).

3.4.2. Оператордун байланыш, маалыматтык жана башка кошумча кызматтарды көрсөтүүсү, көрсөтүлгөн кызматтар үчүн эсептешүүлөрдү жүргүзүүсү, кардардын мүдөөлөрүн/ кызыкчылыктарын прогноздоо жана аныктоо Кардарга жеке сунуштарды, арзандатууларды, акцияларды, маалыматтык билдирүүлөрдү берүү, Оператордун жана үчүнчү жактардын маркетингдик кызматтарын көрсөтүүсү жана бул максаттарга жетүү үчүн Оператор тарабынан белгиленген жолдор менен жеке маалыматтарга байланыштуу каалаган иш-аракеттерди аткаруусу үчүн Келишимдин аракет мөөнөтү аяктаганга чейин Кардарга белгилүү жана жеткиликтүү болгон жеке маалыматтарды топтоосуна, иштеп чыгуусуна, систематизациялоосуна, сактоосуна, жаңылоосуна, өзгөртүүсүнө, колдонуусуна;

3.4.3 Оператордун Келишимди ыкчам аткаруусу үчүн, электрондук байланыш каналы (Интернет) аркылуу үчүнчү жактарга/үчүнчү жактар тарабынан берүүгө (анын ичинде трансчегаралык), автоматташтырылган каражаттардын жардамысыз/жардамы менен жеке маалыматтарды ээсиздендирүүгө, бөгөт коюуга, жок кылууга, үчүнчү жактар тарабынан көрсөтүлүүчү байланыш кызматтарына жетки берүү (анын ичинде контент-кызматтар, роуминг кызматтары) жана КРдин мыйзамдарына каршы келбеген учурда карызды жоюу маселелерин чечүүгө байланыштуу карыз Кардардын милдеттерин аткаруусу жөнүндө маалыматты чогултуу, иштеп чыгуу, сактоо жана берүү үчүн үчүнчү жактарга Кардар тууралуу маалымат берүү. Кардар ушул бөлүмдө каралган каалаган макулдуктун аракет мөөнөтү Келишим түзүлгөн датадан баштала тургандыгын жана мөөнөт аяктагандан кийин 3 жыл ичинде аракетте боло тургандыгы менен тааныш. Кардар каалаган Сатуу жана тейлөө борборуна жазуу жүзүндөгү арыз менен кайрылып, макулдугун кайтарып алууга укуктуу.

**4. Көрсөтүлгөн кызматтар үчүн төлөм**

4.1. Кардар өзүнүн жеке эсебин жана/же абоненттик номерин көрсөтүү менен байланыш кызматтары үчүн төлөмдү жүзөгө ашырат. Оператордун эсептешүү эсебине же кассасына тиешелүү сумма келип түшкөн күндөн тартып Кызматтар үчүн төлөм боюнча милдеттенме Кардар тарабынан аткарылган катары эсептелинет.

4.2. Төлөм Оператордун Кардарга берилген: “Насыя” же “Алдын ала төлөө” тейлөө формасына ылайык жүзөгө ашырылат.

**4.3 Алдын ала (аванстык) төлөм жүргүзүү ыкмасы:**

4.3.1. Оператор SIM-картаны кошуу үчүн Кардар тарабынан тандалып алынган кызматтардын тизмегине жана көлөмүнө жараша алдын-ала жана башка төлөмдөр түрүндөгү каражат Оператордун жеке эсебине келип түшкөнгө чейин Кардарга кызмат көрсөтпөйт. Кызмат көрсөтүүлөр (алдын-ала төлөнүүчү роуминг кызматы боюнча дагы) SIM-карта активдештирилип жана Оператордун эсебине оң балансты калыптандыруучу жогоруда аталган каражаттар келип түшкөндөн тарта тарифтеле баштайт;

4.3.2. Кардар керектөөсүнө жараша кызматтарды төлөө үчүн кызматтарды алдын ала төлөөгө − аванстык төлөмдөрдү жүргүзүүгө милдеттүү. Жеке эсепте каражат жетишсиз болгон учурда, жеке эсепке ( оң калдыкты түзгөн) каражат түшкөнгө чейин Оператор Келишим боюнча көрсөтүлүүчү кызматтарды токтото турууга укуктуу;

4.3.3. өчүү чегине жеткенден кийин Оператор сунуштаган жана Кардар тарабынан пайдаланылган кызматтар үчүн каражат Кардардан алынат. Кардардын балансында карыз бар болгон учурда аванстык төлөмдөр биринчиден Кардардын жеке эсебиндеги карыздарды жабуу үчүн пайдаланылат, карыз жабылган соң аванстык төлөмдүн калган бөлүгү оң калдыкты түзөт;

4.3.4. Келишим жокко чыгарылып жана Кардардын жеке эсебинде оң баланс болгон учурда, Кардарга ашыкча каражаттары кайтарылып берилет. Бул учурда Оператордун салыктар жана жыйымдар түрүндөгү, башка контрагенттер менен эсептешүүлөрү боюнча тарткан чыгымдары эсептелет жана кармалып алынат. Кардардын арызы катталгандан кийин 15 күн аралыгында Кардарга акча каражаты кайтарылып берилет. Эгерде Кардар эл аралык роуминг кызматы менен пайдаланган болсо Кардар менен жыйынтыктоочу эсептешүү мөөнөтү 90 календардык күнгө чейин узартылышы мүмкүн. Оператордун кызматтарынан пайдалангандыгы үчүн жеке эсепке чегерилген каражаттар Оператор тарабынан кайтарылып берилбейт;

**4.4. Насыялык төлөм жүргүзүү ыкмасы:**

4.4.1. тейлөөнүн насыя формасында Оператордун кызматтары үчүн төлөм жүргүзүү, отчеттук айдан кийинки айдын ар бир 10-күнү Кардардын дарегине жөнөтүлгөн төлөм эсеби боюнча, ар айдын 19-күнүнөн кечиктирилбестен Кардар тарабынан жүзөгө ашырылат;

4.4.2. Оператордун талабы боюнча, Кардар ар бир абоненттик номер үчүн Оператор тарабынан белгиленген өлчөмдөгү акча каражаттарын Оператордун кассасына төлөө аркылуу ушул Келишим боюнча өз милдеттенмелерин аткарып, зарыл болгон учурда милдеттенмелерин аткарууну камсыз кылуу суммасын жогорулатуу үчүн кошумча сумманы төлөйт. Андай болбогон учурда Оператор Кардарга насыяга көрсөтүлүүчү кызматтардын көлөмүн чектей алат;

4.4.3. камсыз кылуу суммасы болгон учурда Кардарга билдирүү бербестен туруп каалаган учурда камсыз кылуу суммасын Кардардын төлөнбөгөн карызын жоюу үчүн жумшай алат;

4.4.4. Келишимдин 4.4.1.-пунктуна ылайык, Оператордун кызматтары үчүн төлөм жүргүзүү мөөнөтүнөн өткөрүлүп жиберилген ар бир күн үчүн Оператор Кардардан 0,5 пайыз өлчөмүндө туум талап кылууга укуктуу;

4.5. Кардардын бир нече жеке эсеби жана байланыш кызматтарын көрсөтүү боюнча келишимдери болгон учурда Кардарга таандык болгон бир эсебиндеги каражатты башка эсептеги карызын жабуу үчүн пайдаланууга, Кардардын акча каражаттарын бир эсебинен экинчи эсебине которууга, келишимдердин бири боюнча Кардардан келип түшкөн төлөмдү Кардардын башка келишими боюнча пайда болгон карызын жоюу үчүн жумшоого укуктуу;

4.6. роумингдик өз ара эсептешүүнүн өзгөчөлүгүнө байланыштуу, Кардардын роумингди пайдалануу учурунда сарпталган акча каражаттары, Оператор тарабынан кызмат түздөн-түз көрсөтүлгөндөн кийин белгилүү бир убакыт өткөн соң баланстан алынып коюлушу мүмкүн;

4.7. Кардар Оператордун камтуу аймагынан тышкары болгон учурда, абоненттик төлөмдү тиешелүү тарифтик план, тарифтик опция же кошумча кызматтардын шарттарына шайкеш жүргүзөт.

4.8. Ушул Келишим боюнча Кардарга көрсөтүлгөн байланыш кызматтарынын көлөмү Оператордун автоматташтырылган эсептешүү системасынын маалыматтарына ылайык аныкталат.

**5. Уюлдук байланыш кызматтарынын сапаты**

5.1. Кардарга көрсөтүлгөн (сунуш кылынган) байланыш кызматтарынын сапаты төмөнкү жагдайларда начарлашы, үзгүлтүккө учурашы же тоскоолдуктарга дуушар болушу мүмкүн:

5.1.1. имараттардын, туннелдердин, жер төлө же башка жер алдындагы курулмалардын жанында же ичинде радио толкундардын табигый тарашынын натыйжасында, рельефтин жана курулмалардын локалдык өзгөчөлүгүнөн, метрологиялык шарттардан жана башкалардан улам;

5.1.2. байланыш операторлорунун радиосигнал жыштыктарынын Оператордун жыштыктарына айкалышынын негизинде;

5.1.3. Операторго көз карандысыз себептер жана жагдайлар боюнча электротехникалык жабдуулардан жана радиоэлектрондук каражаттардан улам келип чыккан радио тоскоолдуктарга дуушар болуудан;

5.2. Номерде алдын ала төлөнүүчү роуминг кызматы кошулган учурда, чек арага жакын болгон аймактарда Кардардын/Абоненттин терминалдык (мобилдик) жабдуусу чет өлкөлүк оператордун тармагында катталып, чалуулар роумингде аткарылгандай болуп тарифтелиши мүмкүн.

5.3. Байланыш кызматтарын көрсөтүүдө, Оператордун жоопкерчилигине тийиштүү болгон кемчиликтер келип чыккан/белгилүү болгон учурдан тарта 3 календардык күндүн ичинде Оператор тарабынан жоюлат.

**6. Корутунду жоболор**

6.1 Ушул Келишим ага кол койгон учурдан тартып күчүнө кирет жана аны белгиленген тартипте бузууга чейин аракетте болот.

6.2. Келишим 20\_\_\_\_\_жылдын\_\_\_\_\_\_\_\_\_\_\_\_\_\_чейинки мөөнөткө түзүлөт, эгерде ай/күнү так көрсөтүлбөсө, келишим аныкталбаган мөөнөткө түзүлгөн.

6.3. Оператор кат жүзүндөгү маалымдоо же SMS-билдирүү жөнөтүү аркылуу төмөнкү учурларда байланыш кызматтарын көрсөтүүнү токтотушу мүмкүн:

- Келишимдин 3.1.9-пунктуна ылайык Кардар оозеки кайрылып жана жазуу жүзүндөгү арыз жөнөткөн учурда;

- Келишимде же Кардар тандаган тарифтик планда, тарифтик опцияда каралган төлөм аткаруу мөөнөттөрү бузулганда же Кардар өчүү чегине жеткенден кийин;

- Кардар тарабынан Келишимдин шарттары бузулган учурда;

- Кыргыз Республикасынын мыйзамдарында көрсөтүлгөн, башка учурларда.

**6.4. Келишимди бузуу**

6.4.1. Кардар кат жүзүндө кайрылып жана Оператор менен толук эсептешүү жүргүзгөндөн кийин Келишимди аткаруудан баш тарта алат.

6.4.2. эгерде Келишимдин алкагында бир жеке эсеп ачылган болсо, Келишим төмөндөгү учурларда бузулган деп эсептелинет:

6.4.2.1. насыялык төлөм жүргүзүү ыкмасында:

- эгерде Кардарга байланыш кызматтарын көрсөтүү токтотулса жана ал 90 күндүн аралыгында төлөм боюнча өз милдеттерин аткарбаса.

6.4.2.2. алдын-ала (аванстык) төлөм жүргүзүү ыкмасында:

- байланыш кызматынан колдонуу токтотулгандан кийин 180 күндүн ичинде Кардардын жеке эсебине оң баланс суммасына чейин акча каражаттын түшпөгөндүгү.

- Кардардын 180 календардык күн ичинде байланыш кызматтарынан пайдаланбагандыгы.

6.4.3. Кардар/Абонент байланыш кызматтарынан 180 календардык күндүн ичинде пайдаланбаган учурда Кардардын абоненттик номерлери Оператор тарабынан алынып коюлат.

6.4.4. Эгерде Келишимдин алкагында бир нече жеке эсеп ачылган болсо, Кардардын ушул Келишимдин 6.4.2.пунктунда көрсөтүлгөн иш-аракети, мындай жеке эсеп (абоненттик номер) боюнча Келишимди аткаруудан баш тартуу болуп эсептелет.

6.4.5. Келишим жокко чыгарылып жана жеке эсепте оң баланс болгон учурда, Оператордун салыктар жана жыйымдар түрүндөгү, контрагенттер менен эсептешүүлөрү боюнча тарткан чыгымдарын кармап калуу менен Оператор Кыргыз Республикасынын мыйзамдарында каралган мөөнөттө жана тартипте Кардарга акча каражаттарын кайтарып берет. Оператордун кызматтарынан пайдалануунун же абоненттик номерден кыянаттык менен пайдалануунун эсебинен (банктык операцияларга мүнөздүү операцияларды аткаруунун эсебинен оң баланс топтолгон учурда) эсептелген каражаттар Оператор тарабынан кайтарылып берилбейт.

6.5. Ушул Келишим боюнча келип чыккан талаш маселелер Кыргыз Республикасынын мыйзамдарына шайкеш каралат.

6.6. Ушул Келишим эки түпнускада - ар бир тарап үчүн бирден нускада түзүлгөн.

6.7. Кардар ушул Келишимге кол коюу менен, кол коюлган Келишимдин электрондук версиясы – Оператордун  нускасы Келишимдин кагаз түрүндөгү түпнускасы менен бирдей экендигине макулдугун билдирет.

6.8. Ушул Келишимге карата түзүлгөн тиркемелер ушул Келишимдин ажырагыс бөлүгү болуп саналат.

**Тараптардын реквизиттери жана кол тамгалары:**

**ОПЕРАТОР:** юр.дареги: Бишкек ш., Сүйүмбаев көч.,123; почт. дареги: Бишкек ш., Сүйүмбаев көч.,123,

Эсеп-кысап/э 1091820182530113 "Оптима Банк" ААК, БИК 109018 Бишкек ш.

Киев көч., 104/1

Башкы директор А. Ж. Жамангулов

КР МБАнын лицензиялары: №14-1133-КР, №18-0326-КР, №18-0303-КР, №15-1446-КР, №16-0090-КР, №18-0261-КР

**Кардар:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Юр. дареги, тел.:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Иш жүзүндөгү дареги, тел.:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Банк рек.: Банк**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Банктын дареги**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**БИК**\_\_\_\_\_\_\_\_\_\_\_\_\_\_\_\_\_\_

**э/э**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,**СИН (ИНН)\_\_\_\_\_\_\_\_\_\_\_\_\_\_\_\_\_\_\_\_\_\_**

**ОКПО**\_\_\_\_\_\_\_\_\_\_\_\_**МСИ(ГНИ)коду**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жетекчинин аты-жөнү, кызмат орду: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ОПЕРАТОР:**  **КАРДАР:**

\_\_\_\_\_\_\_\_\_\_\_\_\_\_\_\_\_\_\_\_ (колу) \_\_\_\_\_\_\_\_\_\_\_\_\_\_\_\_\_\_\_\_ (колу)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

М.О. (аты-жөнү) М.О. (аты-жөнү)